Paris Saint-Germain FC

Paris Saint-Germain (PSG) Frantziako futbol talde nagusietakoa da, Paris hiriburukoa. 1970ean sortu zuten Stade Saint-Germain eta Paris FC taldeek bat eginez. Talde koperoa izan den arren sei liga ere eskuratu ditu, azkena 2016an. Europan ere ongi ibili da eta Futbol Errekopa irabazi duen talde frantziar bakarra izan da eta 2020an Txapeldunen Ligako finala jokatuko du.

Historia

Sorrera 
Stade Saint-Germain (1904) eta Paris FC (1969) taldeek bat egitea erabaki zuten 1970an. 1974ean lehen mailara igotzea lortu zuen eta lehenengo garaipenak Kopa txapelketan iritsi ziren, 1982 eta 1983an. Lehenengo liga berriz 1986koa izan zen. Emaitza hauek Europan jokatzeko aukera eman zioten eta bereziki gogoangarria da Juventus FC-ren aurkako kanporaketa.

Canal + jabea 
1991eko maiatzean Canal+ telebista kateak erosi zuen taldea eta Paris Saint-Germainek "urrezko aro" bati hasiera eman zion, hamarkada honetan Liga bakarra eskuratu arren 3 kopa eskuratu baitzutuen. Honetaz gain Europako lehenengo garaipena iritsi zen, bi aldiz jarraian Europako Errekopako finalak jokatu baitzituen, bata irabazi (Rapid Vienaren aurka 1-0) eta bestea galduz (FC Barcelonaren aurka 1-0).

Milurteko berria ere maila berean hasi du, liga bat eta hiru kopa irabaziz. Hala ere Europa mailan Intertoto Kopa bat baino ez du irabazi.

Qatarreko jabea 
2011ean Qatar Investment Authority bihurtu zen Paris Saint-Germainen %70aren jabe. Nasser Al-Khelaïfi enpresagizonak berehala fitxaketa handiak egin zituen, urte hartan Europa osoan diru gehien gastatu zuen bigarren taldea izanik (Manchester Cityren ondoren). Hala ere lehenengo denboraldi hartan emaitza ez ziren esperotakoak izan, Liga ez irbazteaz gain UEFA Europa Leaguen ere taldekako fasea ez baitzuen gainditu. Taldekako fase hartan Bilboko Athletic Kluba izan zuen aurkari.

2012-13 urtean fitxaketa berriak egin ditu (Zlatan Ibrahimović, Thiago Silva, Lucas Moura eta Ezequiel Lavezzi) 146 milioi euro gastatuz eta Liga irabazi erraz irabazi du bigarrenari 12 puntu atereaz. Txapeldunen Ligan final laurdenetara iritsi zen, FC Barcelonak kanporatu zuen. 2013-14 denboraldian berriz irabazi zuen liga, errekorrak ezarriz gainera puntu eta gol kopuruetan. 2014-15 denboraldian Frantzian jokoan jarritako txapelketa guztiak irabazi zituen. Txapeldunen Ligan ere final laurdenetaraino iritsi zen baina berriz ere FC Barcelonak kanporatu zuen.

2015-16an marka guztiak hautsi zituen Frantziako Ligan. 96 puntu lortu zituen bigarrenari 31 aterata, 30 partida irabazi zituen eta 102 gol sartu zituen. Horretaz gain Kopa, Ligako Kopa eta Superkopa ere irabazi zituen. Europan ordea ez zuen emaitza aipagarririk lortu, final laurdenetan kanporatua izan baitzen. 2016-17an Unai Emery entrenatzaile hondarribitarra fitxatu zuen. Bigarrena izan zen Ligan baina Kopa eta Ligako Kopa irabazi zituen. 2017-18an Liga eta Kopa eskuratu zituen.

2019-20 denboraldian COVID-19 pandemiak Liga bertan behera utzi zuen 28. jardunaldia osatzear zela. Paris Saint-Germanek partida jokatzeko zeukala 12 puntuko aldea ateratzen zion bigarrenari eta apirilean txapeldun izendatua izan zen. 2020an aurreneko aldiz Txapeldunen Ligako finala jokatzeko txartela eskuratu zuen baina Bayern Munichek 1-0 emaitzaz garaitu zuen.

2021eko udan Lionel Messi jokalari argentinarra fitxatu zuen. Hamargarren liga txapelketa eskuratu zuen, rankingean Saint-Étienne historikoa berdinduz. Kylian Mbappé laugarren aldiz jarraian izan zen Ligako golegile nagusia. 2022-23 denoraldian hamaikagarren Liga irabazi zuen eta Mbappé bosgarrenez izan zen golegile nagusia.

Uniformea 
1970an sortu zenean taldeak Paris hiriaren koloreak diren urdina eta gorria hartu zituen eta Stade Saint-Germain taldearen kolore zuriarekin konbinatu zuen.

Historikoa

Azken urteak

2023/2024 Taldea 
2023ko uztailaren 20an eguneratua.

Utzitako jokalariak

Palmaresa

Frantzian: 45 
 Ligue 1 (11): 1986, 1994, 2013, 2014, 2015, 2016, 2018, 2019, 2020, 2022, 2023.
 Frantziako Kopa (14): 1982, 1983, 1993, 1995, 1998, 2004, 2006, 2010, 2015, 2016, 2017, 2018, 2020, 2021.
 Ligako Kopa (9): 1995, 1998, 2008, 2014, 2015, 2016, 2017, 2018, 2020.
 Trophée des champions (Superkopa) (11): 1995, 1998, 2013, 2014, 2015, 2016, 2017, 2018, 2019, 2020, 2022.

Europan: 2

Txapeldunen Liga 
 Txapelduna (0)
 Finalista (1): 2020.

Europako Errekopa 
 Txapelduna (1): 1996.
 Finalista (1): 1997.

UEFA Intertoto Kopa 
 Txapelduna (1): 2001.

Europako Superkopa 
 Txapelduna (0)
 Finalista (1): 1996.

Lagunartekoak 
 International Champions Cup (2): 2015, 2016

Jokalari ezagunak 
Jean Djorkaeff, Nicolas Anelka, Jocelyn Angloma, Luis Fernandez, Mikel Arteta, Kylian Mbappé.

Euskal taldeen aurkako partidak 
PSGk kanporaketa bakarra jokatu du euskal taldeen aurka:

Emakumezkoen taldea 

Gaur egun Olympique Lyonnais-en ondoren Frantziako talderik indartsuena da, azken lau urteetan ligan bigarren egin baitu. Ez du ordea ligarik irabazi. 2015ean Txapeldunen Ligako finala jokatu zuen baina FFC Frankfurt taldeak 2-1 emaitzaz garaitu zuen.
 Txapeldunen Liga:
 Txapelduna (0)
 Finalista (1): 2015.
 Frantziako Liga
 Txapelduna (0)
 Bigarrena (5): 2011, 2013, 2014, 2015, 2016.
 Frantziako Kopa:
 Txapelduna (1): 2010.
 Finalista (2): 2008, 2014.

Kanpo estekak 

 PSGren webgune ofiziala